**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2016. május 31-I RENDES ÜLÉSÉRŐL.**

**Határozatok:**

**33/2016. (V. 31.)**

**34/2016. (V. 31.)**

**35/2016. (V. 31.)**

**36/2016. (V. 31.)**

**37/2016. (V. 31.)**

**38/2016. (V. 31.)**

**39/2016. (V. 31.)**

**40/2016. (V. 31.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2016. május 31-i rendes üléséről.

Jelen vannak: Tóth Istvánné polgármester, Bogár István, Dormán Jenő,

Sipos László képviselők,

Fazekas István jegyző, Darabos Balázsné jegyzőkönyvvezető.

Távol voltak: Simon Viktória, Patakiné Sümegi Mária Erzsébet, Vizlendvai László képviselők.

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Dormán Jenő képviselőket.

Tóth Istvánné polgármester javaslatot tett az ülés napirendjére.

**N A P I R E N D:**

1. Polgárőrség beszámolója

Előadó: Reizer József elnök

**2.** Vöröskereszt szervezet beszámolója

Előadó: Sziliné Baksa Ágnes elnök

**3./** Sportegyesület beszámolója

Előadó: Bogár István elnök

**4.** Egyéb ügyek

**Zárt ülés:**

**5.** A polgármester beszámolója az elmúlt ülés óta polgármesteri hatáskörben hozott

döntésekről

Előadó: Tóth Istvánné polgármester

A napirendi javaslatot a képviselőtestület tagjai egyhangúlag elfogadták.

1**./ Polgárőrség beszámolója**

Előadó: Reizer József elnök

Reizer József a polgárőrség elnöke ismertette az egyesület elmúlt évi munkáját. Az egyesület 865 óra szolgálatot teljesített. Ezután ismertette az egyesület bevételeit és kiadásait. Az önkormányzat által biztosított támogatásról számlákkal elszámol. Köszöni az önkormányzat támogatását.

Bogár István jelenleg milyen létszámmal működik az egyesület ?

Reizer József 24 fő polgárőr igazolvánnyal rendelkező tagja van az egyesületnek és van 4 fő ifjú polgárőrük is.

Tóth Istvánné polgármester megköszönte az egyesület tevékenységét. Javasolta, hogy a beszámolót fogadják el.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 33/2016.(V. 31.) számú határozata**

Teskánd Község Önkormányzat Képviselőtestülete a Polgárőrség 2015. évi beszámolóját elfogadja.

2./ **Vöröskereszt szervezet beszámolója**

Előadó: Sziliné Baksa Ágnes elnök

Sziliné Baksa Ágnes a Vöröskereszt szervezet elnöke elmondta, hogy az elmúlt évben pénzügyi támogatást az önkormányzattól nem kaptak. A tavalyi évben is kétszer volt helyben véradás, amelyen szép számban jelentek meg. Részt vettek az idősek napja megszervezésében. A többszörös véradók köszöntésére az elmúlt évben is sor került, 13 kitüntetett véradójuk volt.

Helyi lakos megsegítésére is szerveztek véradást, amelyre nagyon sokat jelentkeztek és elmentek vért adni.

Tóth Istvánné polgármester megköszönte a vöröskereszt szervezet munkáját. Javasolta, hogy a beszámolót fogadják el.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 34/2016. (V.31.) számú határozata**

Teskánd Község Önkormányzat Képviselőtestületea Vöröskereszt szervezet 2015. évi beszámolóját elfogadja.

3./ **Sportegyesület beszámolója**

Előadó: Bogár István elnök

**/** Írásos beszámoló a jegyzőkönyv melléklete./

Bogár István elnök megköszönte az önkormányzat anyagi támogatását, amelyről számlákkal elszámolt. Majd ismertette a 2015. évi pénzügyi beszámolót és az elnökségi beszámolót, amely a jegyzőkönyv melléklete.

Tóth Istvánné polgármester köszöni a végzett munkát, nagyon szép a sportpálya és a környéke. A megyei I.-es csapat nem a legjobban szerepelt a bajnokságban, erre milyen megoldást gondolnak.

Bogár István a csapatokat megerősítik és két új edző is érkezik a következő bajnoki szezonra. Olyan probléma van, hogy az utánpótlás tagjai elmennek tanulni és így már nem számíthatnak rá a felnőtt csapatoknál.

Kérte, hogy a beszámolót a képviselőtestület fogadja el.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 35/2016. (V.31.) számú határozata**

Teskánd Község Önkormányzat Képviselőtestülete a Sportegyesület 2015. évi beszámolóját elfogadja.

4./ **Egyéb ügyek**

**a.)**

**Tóth Istvánné** polgármester elmondta, hogy járda építésre akkor tudnak pályázni, ha a járda az önkormányzat tulajdonában van. Jelenleg a Petőfi utca járda a közút része és a Magyar Közút tulajdona. I. lépésben rendezni kellene a tulajdoni viszonyokat, amely földmérő megbízásával indulhatna. A teljes szakasz kimérésére az Inform-Geo Kft-től 207.000,- árajánlatot kapott. Javasolja, hogy a folyamatot indítsák el és az árajánlatot fogadják el.

Bogár István támogatja ezt a lépést a tulajdonviszonyokat rendezni kell.

Sipos László ezen munka elvégzésére lenne helyi vállalkozó is.

Bogár István nem tudja, hogy ennél kedvezőbb ajánlatot kapnának.

Sipos László javasolja, hogy a helyi vállalkozót is keressék meg és kérjenek tőle is árajánlatot.

Tóth Istvánné polgármester a helyi vállalkozótól is kérnek ajánlatot és a következő ülésen tárgyalnak róla.

b. **Magassági pont pótlása**

**Tóth Istvánné** polgármester ismertette a Zala megyei Kormányhivatal Zalaegerszegi Járási Hivatal Földhivatala felszólítását, amely szerint 60 napon belül az önkormányzat saját költségére rendelje meg az ivókút melletti megrongálódott magassági alappont helyreállítását.

3 árajánlatot kért a munka elvégzésére. Két ajánlatot kapott, amelyet ismertetett.

Javasolta, hogy a kedvezőbb ajánlatot adó Paulik Sándor vállalkozónál rendeljék meg a munkát, amely 354.000,- Ft vállalkozási ajánlatot adott.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 36/2016. (V. 31.) számú határozata**

Teskánd Község Önkormányzat Képviselőtestülete a magassági alappont pótlását Paulik Sándor vállalkozónál 354.000,- Ft vállalkozási díjért megrendeli.

c./ **Kemence-ház falszigetelési munkái**

**Tóth Istvánné** polgármester elmondta, hogy az elmúlt ülésen elhangzott javaslatnak megfelelően kért ajánlatot a Kemence-ház falszigetelési munkáira az Akvaszig Kft-től. A mai napig nem mérték fel az épületet, és nem is ilyen technikával dolgoznak.

Javasolta, hogy Tősér Árpád ajánlatát fogadják el.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 37/2016. (V. 31.) számú határozata**

Teskánd Község Önkormányzat Képviselőtestülete a Kemence-ház épületének utólagos talajvíz elleni falszigetelését lemezpréseléses technológiával Tősér Árpád Vízszigetelő Kft.-nél 256.500,- Ft bruttó összegért megrendeli.

d./ **Teskánd 0119/12. hrsz-ú ingatlan belterületbe vonás**

Tóth Istvánné polgármester ismertette Gerencsér Rudolfné Teskánd 0119/12. hrsz-ú ingatlanra vonatkozó belterületbe vonási kérelmét. Elmondta, hogy ezen terület belterülettel határos, így a belterületbe vonásnak nincs akadálya.

Kérte, hogy a belterületbe vonást az önkormányzat engedélyezze.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 38/2016. (V.31.) számú határozata**

Teskánd Község Önkormányzat Képviselőtestülete a Teskánd 0119/12. hrsz-ú ingatlan belterületbe vonását engedélyezi.

A belterületbe vonással kapcsolatos költségek a tulajdonost terhelik.

e./ **Mezővári kérelme**

Tóth Istvánné polgármester ismertette a Kárpátaljai Magyar Kulturális Szövetség Ifjúsági Szervezet Mezővári Alapszervezetének kérelmét. Elmondta, hogy 2010. évben egy testvér települési szándéknyilatkozat került aláírásra Mezővári és Teskánd település között.

Sipos László nem tudja, hogy mennyi lehetne az összeg amivel támogatni lehetne?

Bogár István javasolja, hogy 50.000,- Ft-ot adjanak.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 39/2016. (V.31.) számú határozata**

Teskánd Község Önkormányzat Képviselőtestülete a Kárpátaljai Magyar Kulturális Szövetség Ifjúsági Szervezet Mezővári Alapszervezetének 50.000,- Ft támogatást állapít meg.

f./

**Alpha Project Management Hungary Kft. ajánlata**

**Tóth Istvánné** polgármester megkeresték a Alpha Project Management Hungary Kft.-től és ajánlatot adtak pályázat figyelésre, amelyet ismertetett.

Kérte a képviselőtestületet, hogy döntsön az ajánlatról, véleménye szerint pályázatfigyelésre az önkormányzatnak nincs szüksége.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozták:

**Teskánd Község Önkormányzata 40/2016. (V.31. ) számú határozata**

Teskánd Község Önkormányzat Képviselőtestülete nem köt szerződést pályázatfigyelésre.

g./

Tóth Istvánné polgármester fontosabb eseményekről számolt be:

- június közepén lesz a munkaterület átadása az útfelújítási munkáknak.

- június 8-án lesz LEADER közgyűlés

- a falunapi program összeállt, amelyet ismertetett

- Május 1. utca és a Virág utca vízelvezetési probléma ügyében az érintett lakókat összehívták.

- szükségessé válik a Toldi utca árkolása a templom felé.

A következő 5./ napirendi pontot a képviselőtestület zárt ülés keretében tárgyalta.

Kmf.

**Tóth Istvánné Fazekas István**

**polgármester jegyző**

Bogár István Dormán Jenő

jegyzőkönyv-hitelesítők